ഗനി അഫ്ഗാന് വിട്ടത് വെറും കയ്യോടെയല്ല 4 കാറിലും ഹെലികോപ്റ്ററിലും നിറയെ പണവുമായെന്ന് കാബൂളിലെ റഷ്യന് എംബസി Share on Facebook Share on Twitter Share on WhatsApp Share on Telegram കാബൂള് അഫ്ഗാനിസ്ഥാന് പ്രസിഡന്റ് അഷ്റഫ് ഗനി രാജ്യം വിട്ടത് നാലു കാറുകളും ഒരു ഹെലികോപ്റ്റര് നിറയെ പണവുമായാണെന്നു റിപ്പോര്ട്ട്. രാജ്യാന്തര വാര്ത്താ ഏജന്സിയായ റോയിട്ടേഴ്സാണ് റഷ്യന് വാര്ത്താ ഏജന്സിയെ ഉദ്ധരിച്ച് ഇക്കാര്യം റിപ്പോര്ട്ട് ചെയ്തത്. നാലു കാറുകള് മുഴുവനും പണമായിരുന്നു. ഒരു ഹെലികോപ്റ്ററിലും പണം നിറയ്ക്കാന് ശ്രമിച്ചു. പണമെല്ലാം നിറയ്ക്കാന് സാധിച്ചില്ല. കുറച്ചു പണം അവിടെ ബാക്കിയായി റഷ്യന് എംബസിയിലെ വക്താവ് നികിത ഇഷ്ചെങ്കോ വ്യക്തമാക്കി. സംഭവത്തിന് സാക്ഷികളുണ്ടെന്നും നികിത ഇഷ്ചെങ്കോ അവകാശപ്പെട്ടു. ഗനി ഇപ്പോള് എവിടെയുണ്ടെന്ന കാര്യം അജ്ഞാതമാണ്. ഗനിയുടെ വിമാനത്തിന് തജിക്കിസ്ഥാനില് ഇറങ്ങുന്നതിന് അനുമതി ലഭിച്ചിരുന്നില്ല. ഈ സാഹചര്യത്തില് അദ്ദേഹം ഒമാനിലേക്കു പോയതായാണു റിപ്പോര്ട്ടുകള്. ഗനി യുഎസിലേക്കു പോകാന് ശ്രമിക്കുന്നതായും വിവരമുണ്ട്. രക്തച്ചൊരിച്ചിലൊഴിവാക്കാനാണ് അഫ്ഗാന് വിടുന്നതെന്ന് രക്ഷപ്പെടുന്നതിന് മുന്പ് ഗനി സമൂഹമാധ്യമത്തില് കുറിച്ചിരുന്നു. യുഎസ്, നാറ്റോ സേനകളുടെ പിന്മാറ്റത്തിനു പിന്നാലെ തുടങ്ങിയ താലിബാന് മുന്നേറ്റം ഞായറാഴ്ചയാണു തലസ്ഥാനമായ കാബൂളിലെത്തിയത്. ചെറുത്തുനില്പുകളില്ലാതെ കാബൂള് താലിബാനു മുന്നില് കീഴടങ്ങി. താലിബാന് നേതാക്കള് പ്രസിഡന്റിന്റെ കൊട്ടാരം വരെയെത്തിയ ചിത്രങ്ങള് കഴിഞ്ഞ ദിവസം പുറത്തുവന്നിരുന്നു. ആളുകള് വീടുകള്ക്കുള്ളില്നിന്നു പുറത്തിറങ്ങിയിട്ടില്ല. പ്രധാന കേന്ദ്രങ്ങളിലെല്ലാം വാഹന പരിശോധനയും നടക്കുന്നുണ്ട്. Tags: Latest News News Share8 Tweet5 Send Share